Lav et referat af nedenstående tekst:

Tekst:
Det er ikke kun varmegraderne, der er høje i denne tid. Det samme er smittetallene også. Lige nu er det Omikron-varianterne BA.4 og BA.5, der dominerer, og selvom de for det meste ikke giver et slemt sygdomsforløb, så kan det stadig være farligt for sygdomsramte og ældre borgere at blive smittet. Derfor mindede Sundhedsstyrelsen i sidste uge om, at særligt udsatte grupper kan få et boosterstik hen over sommeren. -	Det er personer med alvorlige sygdomme, hvor vaccinerne efter de første stik ikke har dannet en god nok beskyttelse endnu. Der håber man, at man ved at give endnu et stik, kan få immunsystemet til at reagere, siger Henrik Nielsen, der er overlæge og professor ved Infektionsmedicinsk Afdeling på Aalborg Universitetshospital. Herunder kan du se hvor mange, der har fået fjerde stik i din kommune. Tallene er trukket 20. juli inden klokken 14: I hele Europa stiger smitten, men modsat mange andre europæiske lande ser man i Danmark endnu ikke en stor stigning i antallet af indlagte med en positiv coronatest. I Nordjylland er der lige nu 60 indlagte med coronavirus. I vinter var tallet helt oppe på 200. Det kan skyldes den høje vaccinetilslutning i samfundet, at indlæggelserne ikke er fulgt med smittetallene: -	Befolkningen har stadig en ret god beskyttelse mod indlæggelse. Enten fordi man har fået vaccinen i vinter, hvilket rigtig mange danskere valgte at få, eller også kan man have været syg i vinter, og så har kroppen også dannet antistoffer, siger Henrik Nielsen. Herunder kan du se Henrik Nielsen fortælle om den aktuelle coronasituation i Nordjylland: Forventer stigende smitte til efteråret Fra 15. september bliver plejehjemsbeboere tilbudt fjerde stik, og fra 1. oktober får alle over 50 år tilbuddet om et fjerde stik. Årsagen til, at flere nu får tilbudt et ekstra vaccinestik, er, at der forventes at komme en ny smittebølge til efteråret, og til den tid vil virkningen fra de første tre stik være aftaget. -	Når man har fået vaccinerne mod covid, så er det ofte ret kortvarigt, at beskyttelsen holder. Efter tre, seks, tolv måneder falder virkningen. Nu er der brug for en genopfriskning, en booster , som det hedder på engelsk, siger Henrik Nielsen. Det er stadig vaccinerne fra Pfizer og Moderna, der bliver tilbudt. Det er også de vacciner, størstedelen af danskerne er vaccineret med. Håbet er, at vaccinerne vil reducere antallet af indlæggelser på de nordjyske sygehuse: -	Vaccinen beskytter kun meget beskedent mod smitte med omikronvarianten, desværre. Men den beskytter ret kraftigt mod at blive alvorligt syg, hvis man bliver smittet. Så det er argumentet for, at det giver mening stadig at anvende vaccinerne, siger overlæge Henrik Nielsen.

Referat:
Smitten med coronavirus stiger i Danmark, og hen over sommeren bliver særligt udsatte grupper tilbudt et boosterstik. I alt er 3973 nordjyder blevet vaccineret med fjerde stik.